Declaracion Universalde los Drechos Humanos 

(Naciones Xunies, 10 d'avientu de 1948) 

Considerances previes 

Visto que la lliberta, la xusticia y la paz en mundu sofftense na reconocencia de 

la dignida intrinseca y de los drechos iguales y inayenables de tolos miembros 

que formen la familia humana; 

Visto que desconocer o facer de menos los drechos humanos foi la causa 

d'actos xabaces y danibles pa la conciencia de la humanida, y que se proclamo, 

comu aspiracion cimera del home, el llogru d'un mundu onde los seres humanos, 

llibres del mieu y de la llaceria, gocen de la lliberta de palabra y de la lliberta de 

creyencies; 

Visto que ye esencial un rexime de Drechu que protexa los drechos humanos, 

p'asina nun se ver emburriau Thome al recursu caberu de rebelase escontra de 

la tirania y de la opresion; 

Visto que ye tamien esencial promover I'afitamientu de rellaciones amistoses 

ente les naciones; 

Visto que los pueblos dexaron llantau na Carta de les Naciones Xunies el so 

enfotu nos drechos fundamentales del home, na dignida y nel valor de la 

persona humana y na igualda de drechos d'homes y muyeres, amosando la 

Clara intencion de promover el progresu social y de facer espoxigar el nivel de 

vida segun un conceutu mas ampliu de la lliberta; 

Visto que los Estaos Miembros comprometieronse a asegurar, en comuha cola 

Organizacion de les Naciones Xunies, el respetu universal y efeutivu a los 

drechos y llibertaes fundamentales del home; y 

Considerando qu'una conceicion comun d'estos drechos y llibertaes ye bramente 

importante a fin de percumplir el dichu compromisu; 

EL CONCEYU XENERAL 

Proclama 



ESTA DECLARACION UNIVERSAL DE LOS DRECHOS HUMANOS comu ideal 
comun pol qu'han puxar tolos pueblos y naciones, al envis de que, lo mesmo los 
individuos que les instituciones, inspirandose de contino nella, promueva, por 
aciu de la ensenanza y la educacion, el respetu a estos drechos y llibertaes, y 
afite, con midfes progresives de calter nacional y internacional, la so 
reconocencia y aplicacion universales y efeutives, tanto ente los pueblos de los 
Estaos Miembros comu ente los de los territorios allugaos baxo la so 
xurisdiccion. 

Artfcuiu 1 

Tolos seres humanos nacen llibres y iguales en dignida y drechos y, pola mor de 
la razon y la conciencia de so, han comportase hermaniblemente los unos colos 
otros. 

Articulu 2 

Toa persona goza de tolos drechos y llibertaes afitaes nesta Declaracion, ensin 
estremamientu nengun de raza, de color, de sexu, de llingua, de relixon, 
d'opinion politica o de cualesquier otra mena, d'orixe nacional o social, de 
posicion economica, de nacencia o de cualesquier otra condicion. 
D'otra miente, tampocu nun se fadra estremamientu nengun basau na condicion 
polftica, xuridica o internacional del pais o territoriu de la xurisdiccion de la que 
dependa una persona, lo mesmo seya pais independiente o territoriu baxo tutela 
alministrativa, non autonomu o sometiu a cualesquier llende na so soberania. 

Artfcuiu 3 

Tou individuu tien drechu a la vida, a la lliberta y a la segurida de la so persona. 

Articulu 4 



Naide nun sera sometiu a esclavismu nin a servidume; Tesclavismu y el 
comerciu d'esclavos prohibense en toles sos formes. 

Articulu 5 

Naide nun sera sometfu a tortures nin a penes o tratos crueles, inhumanos o 
degradantes. 

Articulu 6 

Tou ser humanu tien dreciiu, en tolos llugares, a que se-y reconoza la so 
personalida xuridica. 

Articulu 7 

Toos son iguales ante la llei y tienen drechu a que la llei los protexa de la mesma 
manera y ensin facer estremamientos. Toos tienen drechu a protexese escontra 
toa discriminacion qu'infrinxa esta Declaracion y escontra toa provocacion 
empobinada a una discriminacion tala. 

Articulu 8 

Toa persona tien drechu a un recursu efeutivu ante los tribunales nacionales 
competentes, que la ampare escontra d'actos que violen los drechos 
fundamentales que la constitucion o la llei-y reconoz. 

Articulu 9 

Naide nun podra ser detenfu, presu nin allonau de la so tierra de mou arbitrariu. 

Articulu 10 

Toa persona tien drechu, en condiciones dafechamente iguales, a qu'un tribunal 
independiente y imparcial la atienda publicamente y con xusticia, al envis de 



tomar determin sobre los sos drechos y obligaciones, o sobre cualesquier 
acusacion que se-y faiga escontra en materia penal. 

Articulu 1 1 

1 . Toa persona a la qu'acusen d'un delitu tien drechu a que se-y suponga la 
inocencia mientres nun se-y pruebe la culpabilida, acordies cola llei y en 
xuiciu publicu u s'aseguren toles garanties necesaries peles que se 
defender. 

2. Naide nun sera condenau por aiciones o omisiones que, acordies col 
Drechu nacional o internacional, nun yeren delictlves de la que se 
cometieron. Tampocu nun s'impondra una pena mas grave que la que 
yera d'aplicar nel momentu de que'l delitu se cometiere. 

Articulu 12 

Naide nun sera oxetu d'entrometimientos artibrarios na so vida privada, na so 
familia, nel so domiciliu o na so correspondencia, nin d'ataques al so honor o a la 
so bon nome. Toa persona tien drechu a protexese pela llei escontra 
d'entrometimientos o ataques tabs. 

Articulu 13 

1 . Toa persona tien drechu a treslladase llibremente pel territoriu d'un Estau 
y a escoyer la so residencia dientru d'el. 

2. Toa persona tien drechu a salir de cualesquier pais, mesmamente del 
propiu, y a volver otra vegada. 

Articulu 14 

1 . En casu de persecucion, toa persona tien drechu a buscar asilu y a 
disfrutar d'el en cualesquier pais. 



2. Esti drechu nun podra invocase si ello se fai a la escontra d'una aicion 
xudicial orixinada daveres nun delitu comun o nun fechu contrariu a los 
oxetivos y principios de les Naciones Xunies. 

Articulu 15 

1 . Toa persona tien drechu a una nacionalida. 

2. A naide se-y quitara arbitrariamente la so nacionalida nin el drechu a 
camudala. 

Articulu 16 

1 . Los homes y les muyeres, desque s'atopen n'eda de casase, tienen 
drechu, ensin restriccion nenguna por motivu de raza, nacionalida o 
relixon, a axuntase en casamientu y fundar una familia, disfrutando 
d'iguales drechos no referente al matrimoniu, demientres el matrimoniu y 
en casu de xebramientu del matrimoniu. 

2. La xuntanza matrimonial namai podra realizase si ye col consentimientu 
llibre y plenu de los futures esposos. 

3. La familia ye I'elementu natural y el sofitu fonderu de la socieda, y tien 
drechu a la proteicion de la socieda y del Estau. 

Articulu 17 

1 . Toa persona tien drechu a la propieda, de forma individual y en comuha. 

2. A naide se-y quitara arbitrariamente la so propieda. 

Artfculu 18 

Toa persona tien drechu a la lliberta de pensamientu, de conciencia y de relixon, 
algamando esti drechu la lliberta de camudar de relixon o de creyencia, y tamien 
la lliberta d'amosar la so relixon o la so creyencia, de forma individual y en 



comuna, lo mesmo en publico que privadamente, y per aciu de la ensenanza, la 
prautica, el cuitu y el cumplimientu de los preceutos. 

Articulu 19 

Tou individuu tien drechu a la lliberta d'opinion y d'espresion, lo que lleva darreu 
nun pone-y a naide estorbises pola mor de les sos opiniones, y tamien drechu a 
dir en cata d'informaciones y d'opiniones, lo mesmo qu'a espardeles per 
cualesquier mediu d'espresion y ensin llendes de fronteres. 

Articulu 20 

1 . Toa persona tien drechu a la lliberta d'aconceyase y d'asociase 
pacificamente. 

2. A naide nun se-y podra obligar a pertenecer a una asociacion. 

Articulu 21 

1 . Toa persona tien drechu a participar nel gobiernu del so pais, de manera 
direuta o per entemedies de representantes escoyios llibremente. 

2. Toa persona tien drechu d'algamar, en condiciones d'igualda, les 
funciones publiques del so pais. 

3. La volunta del pueblu ye I'encontu onde s'apoya I'autorida del poder 
publicu; esta volunta habra espresase n'eleiciones verdaderes celebraes 
periodicamente, per sufraxu universal, igual y per votu secretu o otru 
procedimientu asemeyau que garantice la lliberta del votu. 

Articulu 22 

Toa persona, desque ye miembru de la socieda, tien drechu a la segurida social 
y a llograr, grades al esfuerzu nacional y a la collaboracion internacional, y 
acordies cola organizacion y los recursos de cada Estau, que se-y satisfaigan los 



SOS drechos economicos, sociales y culturales, indispensables pa la so dignida y 
pal desendolcu llibre de la so personalida. 

Articulu 23 

1 . Toa persona tien drechu a! trabayu, a escoyelu llibremente, a disfrutar de 
condiciones equitatives y afayadices nel, y a la proteicion escontra'l 
desemplegu. 

2. Toa persona tien drechu, ensin discriminacion nenguna, a igual salariu 
por trabayu igual. 

3. Toa persona que trabaya tien drechu a una remuneracion equitativa y 
satisfactoria, que-y asegure, xunto cola so familia, una esistencia acordies 
cola dignida humana, a la que se-y pueda amestar, si fixere falta, 
cualesquier otru mediu de proteicion social. 

4. Toa persona tien drechu a fundar sindicatos y a sindicase col oxetu de 
defender los sos intereses. 

Articulu 24 

Toa persona non solo tien drechu al descansu y a la folganza, sinon tamien a 
una duracion razonable del tiempu de trabayu y a vacaciones periodiques 
pagaes. 

Articulu 25 

1 . Toa persona tien drechu a un nivel de vida amaiiosu que-y asegure, xunto 
a la so familia, la salu y el bienestar, sobre manera no referente a 
ralimentacion, al vistiu, a la vivienda, a I'asistencia medica y a les ayudes 
sociales necesaries; d'otra miente, tien drechu a los seguros en casu de 
desemplegu, d'amalecimientu, d'invalidez, de viudeda, de vieyez o d'otros 
cases de perda de los medios de mantencion por circunstancies ayenes a 
la so volunta. 



2. Les mas y los nenos tienen drechu a asistencia y procuru especiales. 
Tolos nenos, nacios dientru o fuera del matrimoniu, tienen drechu a una 
mesma proteicion social. 

Articulu 26 

1 . Toa persona tien drechu a la educacion. La educacion ha ser gratuita, 
pelo menos la instruccion elemental y fundamental. La instruccion 
elemental ha ser obligatoria. Habra xeneralizase la instruccion tecnica y 
profesional, y no referente a los estudios superiores, el so llogru fadrase 
igual pa toos y d'acuerdu colos meritos que caun tenga. 

2. La educacion llantara comu oxetivu desendolcar dafechu la personalida 
humana y afitar el respetu a los drechos hum< / a les llibertaes 
fundamentales, favoreciendo la comprension, la tolerancia y I'amista ente 
toles naciones y tolos grupos etnicos o relixosos, y faciendo espoxigar les 
actividaes que les Naciones Xunfes entamen pal caltenimientu de la paz. 

3. Los pas tendran drechu preferente a escoyer que mena d'educacion 
habra dase-yos a los fios. 

Articulu 27 

1 . Toa persona tien drechu a andechar llibremente na vida cultural de la 
comunida, a disfrutar de les artes y a participar nel progresu cientificu y 
nos beneficios que d'el remanezan. 

2. Toa persona tien drechu a que se-y protexan los intereses morales y 
materiales que-y correspuendan poles producciones cientifiques, 
lliteraries o artistiques de que seya autora. 

Articulu 28 



Toa persona tien drechu a que s'estableza un orde social y internacional u los 
drechos y llibertaes proclamaos nesta Declaracion aporten a ser efeutivos 
dafechu. 

Articulu 29 

1 . Toa persona tien deberes pa cola comunida, darreu que ye namai nella 
onde pue desencolcar dafechu y llibremente la so personalida. 

2. Nel exerciciu de los sos drechos y nel disfrutu de les sos llibertaes, toa 
persona habra sometese namai a les llendes marcaes pola Hei col unicu 
fin d'asegurar la reconocencia y el respetu de los drechos y llibertaes de 
los demas, y de satisfacer le xustes esixencies de la moral, del orde 
publicu y del bienestar xeneral nuna socieda democratica. 

3. Estos drechos y llibertaes nun podran exercese en nengun casu escontra 
de los oxetivos y principios de les Naciones Xunies. 

Articulu 30 

Nada de la presente Declaracion nun podra interpretase nel sen d'atribuyi-y al 
Estau, a un grupu o a una personal drechu d'entamar y desendolcar actividaes o 
realizar aiciones empobinaes a desaniciar cualesquier drechu o lliberta de les 
que nesta Declaracion se proclamen. 



